da nb de en de da da cs da da de da nb fr da de da de da da cs da da de da nb fr da de da de de da da da da da da en da da da da da en da da da da da it da fr sv nb da da da da fr fr en da nb da da da da da ca en da nb ca
Butikker og rehabiliteringscenter i Køge
Gennem en tilbuds- og projektkonkurrence vandt RUBOW arkitekter et nyt rehabiliteringscenter i Køge Bymidte. Projektet indeholder p-kælder, butikker i stueetagen samt et rehabiliteringscenter.
Projektet er resultatet af en viderebearbejdning af skitseforslag udarbejdet af Årstiderne Arkitekter. Bebyggelsen er etableret i forbindelse med en større omlægning og udvikling af Køges handels- og kulturliv og er i sin funktion, åbenhed og udtryk et vartegn for sundhed.
Centret tilbyder rehabilitering og aflastningsboliger til bevægelseshandikappede og ældre borgere, som har brug for at genvinde fysiske færdigheder, for at opnå størst mulig selvstændighed i hverdagen og hjemmet. Trapper og elevator fører op til rehabiliteringscenter og boliger.
Huset skal fungere gennem tværfaglige samarbejder, og både plejepersonale, fysioterapeuter og ergoterapeuter arbejder tæt sammen i det daglige om klienternes mål – evt. i samarbejde med neuropsykolog, talepædagog og andre faglige samarbejdspartnere.
Projektets ydre udtryk tager afsæt i en analyse af byens gavle og materialer. Det naturlige valg faldt på teglstenen og gode gedigne vedligeholdelsesfri materialer.
Køge Kommune og TK Development